Komisijos reglamentas (EB) Nr. 445/2004
2004 m. kovo 10 d.
iš dalies keičiantis Tarybos direktyvą 92/118/EEB dėl gyvūnų žarnų, lydytų kiaulės taukų ir riebalų, triušienos ir ūkiuose auginamų medžiojamųjų paukščių ir žvėrių mėsos
(tekstas svarbus EEE)
Europos BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 17 d. Tarybos direktyvą 92/118/EEB, nustatančią gyvūnų sveikatos ir visuomenės sveikatos reikalavimus, reglamentuojančius produktų, kuriems netaikomi minėti reikalavimai, nustatyti specialiose Bendrijos taisyklėse, nurodytose Direktyvos 89/662/EEB A priedo I dalyje, ir, ligų sukėlėjų atžvilgiu, Direktyvoje 90/425/EEB, prekybą Bendrijoje ir jų importą į Bendriją [1], su paskutiniais pakeitimais, padarytais Komisijos sprendimu 2003/42/EB [2], ypač į jos 15 straipsnio antrą pastraipą,
kadangi:
(1) Direktyva 92/118/EEB nustato Bendrijos taisykles gyvūnų sveikatos ir visuomenės sveikatos reikalavimams, reglamentuojantiems gyvūninės kilmės produktų prekybą Bendrijoje ir jų importą į Bendriją,
(2) 2002 m. spalio 3 d. Europos Parlamento ir Tarybos reglamentas (EB) Nr. 1774/2002, nustatantis sveikatos taisykles gyvūninės kilmės šalutiniams produktams, neskirtiems vartoti žmonėms [3], su paskutiniais pakeitimais, padarytais Komisijos reglamentu (EB) Nr. 808/2003 [4], nustato Bendrijos taisykles gyvūninės kilmės produktams, neskirtiems vartoti žmonėms.
(3) 2002 m. spalio 21 d. Europos Parlamento ir Tarybos direktyva 2002/33/EB, iš dalies pakeičianti Tarybos direktyvas 90/425/EEB ir 92/118/EB dėl sveikatos reikalavimų gyvūninės kilmės šalutiniams produktams [5], pastebimai iš dalies pakeitė Direktyvą 92/118/EEB pirmiausia siekiant susiaurinti jos taikymo sritį tiek, kad ji būtų taikoma tik gyvūninės kilmės produktams, skirtiems vartoti žmonėms, ir ligų sukėlėjams.
(4) Siekiant Bendrijos teisės aktų aiškumo, tikslinga papildomai paaiškinti Direktyvos 92/118/EEB taikymo sritį.
(5) Dėl to Direktyva 92/118/EEB turėtų būti iš dalies atitinkamai pakeista,
(6) Šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ REGLAMENTĄ:
1 straipsnis
Daliniai Direktyvos 92/118/EEB pakeitimai
1. Direktyvos 92/118/EEB I priedo 2 skyriaus pavadinimas pakeičiamas taip:
"Gyvūnų žarnos, skirtos vartoti žmonėms"
.
2. Direktyvos 92/118/EEB I priedo 9 skyriaus pavadinimas pakeičiamas taip:
"Lydyti kiaulių taukai ir riebalai, skirti vartoti žmonėms"
.
3. Direktyvos 92/118/EEB I priedo 11 skyriaus pavadinimas pakeičiamas taip:
"Triušiena ir ūkiuose auginamų medžiojamųjų paukščių ir žvėrių mėsa, skirta vartoti žmonėms."
.
2 straipsnis
Įsigaliojimas ir taikymas
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas taikomas nuo 2004 m. gegužės 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. kovo 10 d.